PMIndiaData/PMIndiaSum huggingface dataset:
বানিজ্য ভবনগী উরেপ-উয়ুং তম্বগী থৌরমদা পীখিবা প্রধান মন্ত্রীগী ৱারোল

প্রধান মন্ত্রী শ্রী নরেন্দ্র মোদীনা ঙসি নই দিল্লীদা কেন্দ্র সরকারগী কম্মর্স মন্ত্রালয়গী অনৌবা ওফিস কমপ্লেক্স অমা ওইগদৌরিবা বানিজ্য ভবন শানবা উরেপ-উয়ুং তমখ্রে। বিলদিং অসি লেপ্নরিবা মতমগী মনুংদা নীংথিজনা শাবা লোইগনি হায়না প্রধান মন্ত্রীনা থাজবা ফোংদোকখি। মসিনা ন্যু ইন্দিয়াগী স্পিরিৎ অদু থম্লগনি অমদি লীরবা প্রেক্তিসশিংদগী লাপথোক্লগনি, মদুগী মখাদা মরুওইবা বিলদিং প্রোজেক্তশিং পায়খৎলি হায়না মহাক্না অকনবা ৱাফম থমখি। মসিগা মরি লৈননা মহাক্না দা. অম্বেদকর ইন্তর্নেস্নেল সেন্তর, দা. অম্বেদকর নেস্নেল মেমোরিয়েল, প্রভাসী ভার্তীয় কেন্দ্র অমসুং সেন্ত্রেল ইনফোর্মেশন কম্মিসনগী অনৌবা ওফিস বিলদিংগী খুদম পীখি। অনৌবা বিলদিং বানিজ্য ভবন্না ভারতকী কম্মর্স সেক্তরদা তুংদা লায়থোকহল্লগনি হায়না মহাক্না আশা তৌখি। লৈবাক অসিগী দেমোগ্রাফিক দিভাইদেন্তকী মতাংদা ঙাংলদুনা প্রাধান মন্ত্রীনা হায়খি মদুদি ঐখোয়গী নহাশিংগী অৱাৎ অপাশিং মেনখৎপা অসি ঐখোয় পুম্নমক্কী অপুনবা থৌদাংনি। দিজিতেল তেক্নোলোজী এদোপ্ত তৌবগী মতাংদা ঙাংলদুনা প্রধান মন্ত্রীনা নৌহৌনা নীংশিংখি মদুদি অনৌবা বিলদিং শারিবা মফম অসি মমাংদা সপ্লাইজ এন্দ দিস্পোজেলগী দাইরেক্তর জেনরেলনা কন্দুনা থমলম্মি। হৌজিক্তি মসি গবর্নমেন্ত ই- মার্কেৎপ্লেসনা মহুৎ শিলহৌরে, মদুনা অতেনবা মতমগী মনুংদা লুপা কোতি ৮৭০০ ত্রাঞ্জেক্সন তৌখ্রে হায়না মহাক্না মখা তাখি। গবর্নমেন্ত ই-মার্কেৎপ্লেস অসি মখা তানা হেন্না পাকথোক-চাউথোকহন্নবা অমদি লৈবাক অসিগী এম এস এম ই সেক্তরদা কান্নবা ফংনবগীদমক ফিভম ফগৎহন্নবা মহাক্না কম্মর্স দিপার্তমেন্তদা তকশিনখি। জি এস তিগী কান্নরিবশিং অদুগী মতাংদসু মহাক্না ৱা ঙাংখি। মতৌ করম্না গ্লোবেল ইকোনোমীদা ভারতনা হৌজিক মরুওইবা থৌদাং লৌরিবগে হায়বা শন্দোক্না তাক্নবা প্রধান মন্ত্রীনা তোঙান তোঙানবা মেক্রো-ইকোনোমিক পেরামিতরশিং অমসুং অতোপ্পা ইন্দিকেতরশিং পনখি। হৌজিক্তি মালেমগী মকোক থোংবা ফিন-তেক লৈবাক মঙাগী মনুংদা ভারত য়াওরে হায়না মহাক্না ফোংদোকখি। অমগা অমগা শম্নরিবা মালেম অমদা “ইজ ওফ ত্রেদিং” অমসুং “ইজ ওফ দুইং ব্যুজিনেস” অসিনচীংবা হিরমশিং অসি “ইজ ওফ লিভিং”গা মরি লৈনৈ হায়না মহাক্না হায়খি। প্রধান মন্ত্রীনা এক্সপোর্ত হেঙ্গৎহনবগী মথৌ তাবা অদুদা অকনবা ৱাফম থমখি অমদি মসি পাংথোকপদা রাজ্যশিংনা এক্তিব ওইবা মপাংশিং শেমগদবনি হায়না মহাক্না ফোংদোকখি। কম্মর্স দিপার্তমেন্তনা ভারতকী অপুনবা গ্লোবেল এক্সপোর্তশিংদা হৌজিক লৈরিবা চাদা ১.৬ অসি চাদা ৩.৪ ওইহন্নবা রিজোলব তৌগদবনি হায়না মহাক্না ফোংদোকখি। মদুগা মান্ননা ইমপোর্তশিং হন্থহন্নবা দোমেস্তিক মেন্যুফেকচরিং আউৎপুৎ হেঙ্গৎহন্নবা হোৎনগদবনি হায়না মহাক্না হায়খি। মসিগা মরি লৈননা মহাক্না ইলেক্ত্রোনিক্স মেন্যুফেকচরিংগী খুদম পীখি। কেন্দ্র সরকারনা দোমেস্তিক মেন্যুফেকচরিংদা ইনোৎ হাপ্নবা খোংথাং কয়া অমা পায়খৎলে হায়না মহাক্না ফোংদোকখি।
২০১৯গী সেপ্তেম্বর ৭তা প্রধান মন্ত্রী মহারাস্ত্রগী মুম্বাই অমসুং ঔরঙ্গবাদতা চৎকনি

২০১৯গী সেপ্তেম্বর ৭তা প্রধান মন্ত্রী শ্রী নরেন্দ্র মোদী মহারাস্ত্রগী মুম্বাই অমসুং ঔরঙ্গবাদতা চৎকনি। মুম্বাই মুম্বাইদা, প্রধান মন্ত্রীনা মেত্রো লাইন অহুমগীদমক উরেপ উয়ুং তমগনি, মদুনা শহর অসিগী মেত্রো নেৎৱার্কতা কিলোমীতর ৪২ হেন্না হাপচিল্লগনি। কোরিদোর অহুম অদুদি কিলোমীতর ৯.২ শাংবা গাইমুখতগী শিবাজী চোক (মিরা রোদ) ফাওবগী মেত্রো–১০ কোরিদোর, কিলোমীতর ১২.৭ শাংবা ৱাদালাদগী ছত্রপতি শিবাজী মহারাজ তর্মিনস ফাওবগী মেত্রো–১১ কোরিদোর অমসুং কিলোমীতর ২০.৭ শাংবা কল্যানদগী তালোজা ফাওবগী মেত্রো–১২ কোরিদোরনি। প্রধান মন্ত্রীনা মেত্রো ভবনগীদমক উরেপ উয়ুংসু তমগনি; মথোল ৩২ লৈগদবা সেন্তর অসিনা চাউরাক্না কিলোমীতর ৩৪০ শাংবা মেত্রো লাইন ১৪ ওপরেৎ অমসুং কন্ত্রোল তৌগনি। প্রধান মন্ত্রীনা কান্দিবলী ইস্ততা বন্দোনগ্রী মেত্রো স্তেসন শঙ্গাগনি। মহাক্না মেক ইন ইন্দিয়াগী মখাদা অহানবা মেত্রো কোচসু শঙ্গাগনি। প্রধান মন্ত্রীনা মহা মুম্বাই মেত্রোগীদমক ব্রান্দ ভিজন দোকুমেন্ত অমা ফোংগনি। ঔরঙ্গবাদ ঔরঙ্গবাদতা, প্রধান মন্ত্রীনা মহারাস্ত্র স্তেত রুরেল লাইবলিহুদ মিসন্না শিন্দুনা পাংথোক্কদবা রাজ্যগী থাক্কী সেল্ফ হেল্প গ্রুপশিংগী মহিলা সক্সম মেলাবা নত্ত্রগা এম্পৱার্দ ৱুমেন্স মিৎ অমদা ৱা ঙাংগনি। ২০১৯গী সেপ্তেম্বর ৭তা প্রধান মন্ত্রীনা ঔরঙ্গবাদতা এ.য়ু.আর.আই.সি. বিজিনেস অমসুং এদমিনিস্ত্রেতিব বিলদিং শঙ্গাগনি অমদি দি.এম.আই.সি. এ.য়ু.আর.আই.সি. সিতী জাতিদা কত্থোক্কনি। দিল্লী মুম্বাই ইন্দস্ত্রীয়েল কোরিদোর (দি.এম.আই.সি.) অসি ভারত সরকারনা লাওথোক্লবা অহানবা ইন্দস্ত্রীয়েল কোরিদোর প্রোজেক্তনি। মসিনা অমুক্তং মপুং ফারবা মতমদা, দি.এম.আই.সি. প্রোজেক্তনা চাউরাক্না লুপা কোতি লাখ ১গী ইনভেস্তমেন্ত পুরক্লগনি অমদি চাউরাক্না মীওই লাখ তরাদা থবক ফংহন্নবগী খুদোংচাবা পীরগনি। প্রোজেক্ত অসি ঔরঙ্গবাদ ইন্দস্ত্রীয়েল সিতী নত্ত্রগা ‘এ.য়ু.আর.আই.সি. সিতী’ হায়না মীংথোল্লি।
য়ু.এন.জি.এ. ৭৪গী নাকলদা ইস্তোনিয়াগী রাস্ত্রপতিগা লোয়ননা প্রধান মন্ত্রীগী মীফম

য়ু.এন.জি.এ. ৭৪গী নাকলদা প্রধান মন্ত্রীনা ইস্তোনিয়াগী রাস্ত্রপতি শ্রীমতী কের্সতী কালজুলাইদকা উনখ্রে। লুচিংবা অনিমক্না ২০১৯দা ইস্তোনিয়াদা ভারতকী উপ–রাস্ত্রপতিগী মহৈ য়ানবা খোংচৎকী মতুং ইন্না লৈবাক অনিগী মরীশিংগী পাক চাউরবা স্পেক্ত্রমদা হেন্না কুপথনা খন্ন–নৈনখি। লুচিংবা অনিমক্না ই–গবর্নান্স, সাইবর সেক্যুরিতী অমসুং ইনোভেসনগী লমদা তেংবাং পীনবা হেঙ্গৎহন্নবা পাম্বৈশিংগী মতাংদা খন্ন–নৈনখি। প্রধান মন্ত্রীনা ইস্তোনিয়াবু ২০২১–২০২২গী ওইনা য়ু.এন.এস.সি.গী নন–পর্মনেন্ত সাৎকীদমক ভারতপু শৌগৎপগীদমক থাগৎপা ফোংদোকখি।
পি.এম.না নেস্নেল হেন্দলুম দেগী থৌরমদা ভারতকী ফজরবা কলচরেল দাইভর্সিতীদা শ্রধাঞ্জলি কৎখি

প্রধান মন্ত্রী, শ্রী নরেন্দ্র মোদীনা নেস্নেল হেন্দলুম দেগী থৌরম অসিদা ভারতকী ফজরবা কলচরেল দাইভর্সিতী অমসুং ভারতকী খুৎ-শা হৈ-শিংবগী চৎনবীশিং অসিবু সেলেব্রেত তৌনবা হোৎনরিবশিং পুম্নমক অদুবু শ্রধাঞ্জলি কৎখি। প্রধান মন্ত্রীনা স্তার্তঅপশিংগী তাইবং অসিগা মরী লৈনবা নহাশিংদা হেন্দলুম স্তার্তঅপ গ্রান্দ চেলেঞ্জদা শরুক য়ানবসু তকশিনখি। প্রধান মন্ত্রীনা ত্বীত তৌরকখি; “নেস্নেল হেন্দলুম দে অসিদা, ভারতকী ফজরবা কলচরেল দাইভর্সিতী অমসুং ঐখোয়গী খুৎ-শা হৈ-শিংবগী চৎনবীশিং অসিবু সেলেব্রেত তৌনবা হোৎনরিবশিং পুম্নমক অদুবু শ্রধাঞ্জলি কৎচরি। #MyHandloomMyPride ” “ফিশা-লোনশা তৌরিবশিংগীদমক্তা ৱাখল্লোন অমসুং অনৌবা ৱাখল্লোন পুথোক্নবা য়াম্না ফবা খুদোংচাবা অমনি। স্তার্তঅপশিংগী তাইবং অসিগা মরী লৈনবা নহাশিংদা শরুক য়ানবা থৌগৎলি… #MyHandloomMyPride
য়ুনাইতেদ স্তেৎস ইন্দিয়া স্ত্রেতেজিক পার্তনরশিপ ফোরমগী বোর্দ মেম্বরশিংগা প্রধান মন্ত্রীগা উনখ্রে

য়ু এস এগী উদ্যোগ অমসুং ললোন–ইতিক্কী মকোক থোংবা লুচিংবশিং য়াওবা য়ুনাইতেদ স্তেৎস ইন্দিয়া স্ত্রেতেজিক পার্তনরশিপ ফোরম(য়ু এস আই এস পি এফ)গী বোর্দ মেম্বরশিংগা ঙসি প্রধান মন্ত্রী নরেন্দ্র মোদীগা উনখ্রে । মখোয়না মমাংদা পাংথোকখিবা ইন্দিয়া লিদরসিপ সমিৎকী ফংলকপা ফলশিংগী মতাংদা প্রধান মন্ত্রীদা পাউদমখি । হৌখিবা চহি মরি অসিদা সরকার অসিনা পায়খৎলিবা ইকনোমি অমসুং নিয়মশিং শেমদোকপগী থবকশিং অদু থাগৎখি অমসুং য়াংনা চাউখৎলক্লিবা ভারতকী ইকনোমিনা মরম ওইদুনা নাকল অনিমক খুদোংচাবা ফংনবা ভারতকা মখা তানা অচেৎপা মরি থম্নিংবগী অপাম্বা ফোংদোকখি । প্রধান মন্ত্রীনা হায়খি, শেন–থুমগী থবক পায়খৎপদগী লৈবাক অনিমক মমাংদা অমুক্তা ওইখিদ্রিবা মওংদা কান্নবা ফংলে । স্তার্দ–অপস, ইনর্জি, হকশেল অমসুং দিজিতেল তেক্নোলোজিগী লম য়াউনা অনৌবা হিরমশিংদা য়ু এসগী কম্পেনশিংনা ললোন–ইতিক্কী অনৌবা খুদোংচাবশিং লৌনবা মহাক্না তকশিনখি ।
দা. শ্রীরাম লাগুনা লৈখিদবদা প্রধান মন্ত্রীনা অৱাবা ফোংদোকখ্রে

দা. শ্রীরাম লাগুনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “দা. শ্রীরাম লাগু শক্লোন য়াম্বা থোইদোক হেন্দোকপা মীওই অমা ওইবীরম্মি। চহী কয়া মহাক্না থোইদোক হেন্দোকপা পর্ফোমেন্সকা লোয়ননা মিৎয়েং তারিবশিংবু শুমহৎপীরম্মী। মহাক্না পাংথোক্লম্বা থবকশিং অদু লাক্কদৌরিবা চহী কয়া অমা নীংশিংদুনা লৈহৌরগনি। মহাক্না লৈখিদবদা থম্মোয় শোক্না নুংঙাইতবা ফোংদোকচরি। মহাকপু নীংজবশিংগী অৱাবদা শরুক য়াজরি। ওম শান্তি।”
প্রধানমন্ত্রী হয়েং অরুনাচল প্রদেশ চৎকনি

প্রধানমন্ত্রী শ্রী নরেন্দ্র মোদী হয়েং অরুনাচল প্রদেশ চৎলগনি । ইতানগরদা পাংথোকপা থৌরম অমদা মহাক্না দোর্জী খান্দু স্তেত কনভেন্সন সেন্তর শঙ্গাগনি । কনভেন্সন সেন্তর অসিদা ওদিতোরিয়ম অমা, কনফরেন্স হোলশিং অমসুং একজিবিসন হোল অমা য়াওরি । মসিনা ইতানগরগী সিগ্নিফিকেন্ত লেন্দমার্ক অমা ওইরবা য়ারি । প্রধানমন্ত্রীনা জাতিদা স্তেত সিভিল সেক্রেতরিয়েত বিলদিংশু খুৎশিন্নগনি, অমসুং তোমো রিবা ইনস্তিত্যুত ওফ হেল্থ এন্দ মেদিকেল সাইন্সকী একাদমিক ব্লোক্কী উরেপ উয়ুং তমগনি । ওফিসিয়েল ওইদবা খোংচৎ অমদা প্রধানমন্ত্রী অরুনাচল প্রদেশতগী ত্রিপুরাদা চৎকনি ।
দি.পি.আই.আই.তি.গী সেক্রেতরী দা. গুরুপ্রসাদ মোহাপত্রনা লৈখিদবদা কেবিনেত সেক্রেতরীনা অৱাবা ফোংদোকখ্রে

দি.পি.আই.আই.তি.গী সেক্রেতরী দা. গুরুপ্রসাদ মোহাপত্রনা মতম চাদনা লৈখিদবদা কেবিনেত সেক্রেতরী শ্রী রাজিব গৌবানা থমোই শোক্না অৱাবা ফোংদোকখ্রে৷ “দা. মোহাপত্রা ঐগী নুংশিরবা কলিগ অমনি অমসুং স্ত্রাতিজিক থিঙ্কিং অমসুং লিদরশিপ্তা ময়ামগা মান্নদবা ক্বালিতীশিং য়াওরিবা কা-হেন্না হৈথোই-শিন্থোইরবা সিবিল সর্ভেন্ত অমনি৷ এমপৱার গ্রুপশিংগী মনুংদা অমগী হেদ ওইরুবনা, কোবিদ-১৯ লাইনা-লাইচৎ অসিগী মাইয়োক্তা হৌজিক হৌজিক লান্থেংনরিবা অসিদা মহাক্না অশুক্কী মতিক কৎথোক্তুনা হোৎনরমখি৷ মহাক্না কোবিদ পোজিতিব ওইদুনা মশা নিংথিনা ঙমদ্রবা মতম ফাওবদা, মহাক্না অসিগুম্লবা চেলেঞ্জিং ওইরবা মতম অসিদা লেপ্পা লৈতনা মতম শাংনা-শাংনা থবক শুরম্মী অমসুং লৈবাক অসিদা ওক্সিজেন সপ্লাই তৌরিবা অদু য়েংশিল্লরম্মী৷ মহাক্কী প্রোএক্তিব ওইরবা খোঙথাং অমসুং মহাক্না মীয়ামগীদমক কৎথোক্লম্বা অদুগীদমক মহাকপু নিংশিংনা লৈহৌরগনি৷ ইমুং-মানুংগী মীওইশিংগী অৱাবদা ঐনা থমোই শেংনা অৱাবা ফোংদোকচরি৷”
পি.এম. মোদীনা মপু লৈত্রবা শা-ঙা য়োকপিবগীদমক থবক্তগী পোথাখ্রবা আর্মী ওফিসরবু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা রাজস্থানগী কোতাদা লৈবা থবক্তগী পোথাখ্রবা প্রামিলা সিংহদা মহাক্কী মিনুংশি অমসুং তৌখিবা থবকশিংগীদমক্তা চিথী অমা ইখ্রে। কোরোনাগী লোকদাউন মনুংদা, মেজোর প্রামিলা সিংহ (রিতায়র)না মহাক্কী মপাবুংগা শ্যামবীর সিংদগা লোয়ননা মপু লৈত্রবা শা-ঙাশিংবু মখোয়গী অৱাবা উবিদুনা য়েংশিনবিখি অমসুং মতেং কয়া অমা তৌখি। মেজোর প্রামিলা অমসুং মহাক্কী মপানা মখোয়না তুংশিনজবা পৈশা খর পুথোক্তুনা লম্বী সরক্তা লৈরিবা শা-ঙাশিং অসিগীদমক মচিঞ্জাক থাকপিখি। মেজোর প্রামিলাবু থাগৎপা ফোংদোক্তুনা প্রধান মন্ত্রীনা হায় মদুদি মহাক্না হোৎনরিবা অসিনা সমাজদা পুক্নিং থৌগৎলগনি। প্রধান মন্ত্রীনা অশুম্না ইখি, “চহি অমাগা তঙ্খায় অমা অসিদা ঐখোয়না থৌনা ফনা অমুক্তা থোকখিদ্রিবা ফিভম অসি মায়োক্নখি। হায়রিবা পুৱারী ওইরবা মতম অসি মীয়াম্না মখোয়গী পুন্সিদা কৈদৌনুংদা কাওবা ঙম্লরোই। হায়রিবা অৱাবা তারবা মতম অসি মীওইবা খুনাই খক্তা নত্তনা মীওইবগা নক্ননা লৈরিবা শা-ঙাশিংসু য়াওরিবনি। অসিগুম্বা ফিভম অসিদা অসিগুম্বা অৱাবা তারবা শা-ঙাশিংবু য়েংশিনবিবা অমসুং মখোয়গী য়াইফনবা তৌবিবা মথৌ তাই। মরক অসিদা প্রধান মন্ত্রী মোদীনা চিথী অমদা হায় মদুদি চিরবা মতম অসিদা মীওইবা খুনাইগী চাওথোকচনিংঙাই ওইবা খুদম কয়া অমা উবা ফংই। মেজোর প্রামিলা অমসুং মহাক্কী মপানা অসিগুম্বা খোঙথাংশিং অসি মখা তানা চৎথদুনা মীয়ামদা পাউজেল কয়া অমা শন্দোক্কনি হায়না প্রধান মন্ত্রীনা আসা তৌবা ফোংদোকখি। মতম খরগী মমাংদা, মেজোর প্রামিলা সিংহনা হৌজিক ফাওবা শা-ঙাশিং য়েংশিল্লি হায়না চিথী অমা ইদুনা পাউদমখি। চিথী অসিদা শা-ঙাশিং অসিগী অৱাবশিং পল্লদুনা মহাক্না মীয়াম্বু মখোয়গীদমক থোকপিরক্নবা অপিল তৌখি।
মন্ত্রীমন্দলনা নেস্নেল দিজাস্তর রেস্পোন্স ফোর্সকী অহেনবা বতালিয়ন লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারতকী দিজাস্তর রেস্পোন্স মপাঙ্গল কলহন্নবা লুপা ক্রোর ৬৩৭গী শেনফমদা নেস্নেল দিজাস্তর রেস্পোন্স ফোর্স (এন.দি.আর.এফ.)কী অহেনবা বতালিয়ন মরি লিংখৎপদা অয়াবা পীখ্রে। ৱারোলঃ অহেনবা বতালিয়ন মরি লিংখৎপগী পান্দম অসি লৈবাক অসিগী কংফালগী লমদমশিংদা মীৎয়েং থমদুনা দিজাস্তর রেস্পোন্সকী মতম হন্থহন্নবনি। বতালিয়ন মরি অসি অহৌবগী ওইনা ইন্দো-তিবেতান বোর্দর পুলিস (আই.তি.বি.পি.)দা বতালিয়ন অনি অমসুং বোর্দর সেক্যুরিতী ফোর্স (বি.এস.এফ.) অমসুং অসম রাইফল (এ.আর.)দা বতালিয়ন অমমম থমগনি। মতুংদা, হায়রিবা বতালিয়ন মরি অসি নেস্নেল দিজাস্তর রেস্পোন্স ফোর্স ওইনা ওন্থোক্কনি। মরুওইবা ফিভমশিংদা মীৎয়েং থম্লদুনা বতালিয়ন মরি অসি জম্মু অমসুং কশ্মীর, হিমাচল প্রদেশ, উত্ত্রাখন্দ লোইননা লৈবাক অসিগী কোনুং দিল্লীদা থমগনি। য়ুম্ফমঃ নেস্নেল দিজাস্তর রেস্পোন্স ফোর্স অসি অখন্নবা ফোর্স অমনি, মসি ২০০৬তা লিংখৎখি। মসি লিংখৎখিবগী পান্দমদি মহৌশা অমসুং মীওইবগী খুৎশেম্না থোকহনবা খুদোংথিবশিং মায়োক্ননবা অখন্নবা থৌরাং তৌনবনি। হৌজিক ফোর্স অসিদা বতালিয়ন ১২ লৈ, মদু লৈবাক অপুনবগী মরুওইবা মফমশিংদা খুদক্তা থবক পাইখৎপা ঙম্ননবা মথৌ তৌরি।
পি.এম.না ৱ্রোক্লোদা পাংথোকখিবা ৱার্দ আর্চরী য়ুথ চেম্পিয়নশিপতা মেদল লৌখিবা ইন্দিয়ন কন্তিঞ্জেন্তবু হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ৱ্রোক্লোদা পাংথোকখিবা ৱার্দ আর্চরী য়ুথ চেম্পিয়নশিপতা গোল্দ ৮ য়াওনা মেদল ১৫ লৌখিবা ইন্দিয়ন কন্তিঞ্জেন্তবু হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “ৱ্রোক্লোদা পাংথোকখিবা ৱার্দ আর্চরী য়ুথ চেম্পিয়নশিপতা ইন্দিয়ন কন্তিঞ্জেন্তশিংনা গোল্দ ৮ য়াওনা মেদল ১৫ লৌখিবা অসিদা ঐখোয়না চাওথোকচরি। ঐখোয়গী তীমদা হরাওবা ফোংদোকচরি অমসুং মখোয়গী তুংগী অহেনবা তান্নবদা য়াইফ পাউজেল পীজরি। মসিগী মায় পাকপা অসিনা নহাওইরিবশিংদা আর্চরীবু মশান্ন অমা ওইনা খল্লদুনা অহেনবা কয়া অমা পুরকপদা পুক্নিং থৌগৎপা ওইরসনু”।
পি.এম.না সি.দবল্যু.জি. ২০২২দা কে.জি. ৪৮গী নুপীগী বোক্সিংদা গোল্দ মেদল লৌরকখিবগীদমক্তা নিতু ঘংঘাসপু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কমনৱেল্থ গেম্স, ২০২২দা কে.জি. ৪৮গী নুপীগী বোক্সিংদা গোল্দ মেদল লৌরকখিবগীদমক্তা নিতু ঘংঘাসপু থাগৎপা ফোংদোকখ্রে। প্রধান মন্ত্রীনা ত্বীত তৌরকখি; “সি.দবল্যু.জি. ২০২২দা বোক্সিংদা য়াম্না কন্না হোৎনদুনা ফংলকপা অমসুং য়াম্না মতিক চারবা গোলদ মেদলগীদমক্তা নিতু ঘংঘাসপু থাগৎপা ফোংদোক্লি। মহাক্না শান্ন-খোৎনবা অসিবু য়াম্না পুকচেল শেংনা অমসুং য়াম্না থৱায় য়াওনা হোৎনখি। মহাক্কী মাইপাকপা অসিনা বোক্সিং অসিবু মীয়াম্না অমুক্কা হেন্না পাম্নবা অমা ওইহল্লগনি। মহাক্কী তুংগী পুনশিগীদমক্তা ঐহাক্না য়াইফ-পাউজেল পীরি। #Cheer4India”
প্রধানমন্ত্রীনা ত্রিপুরাগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা ত্রিপুরাগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে। প্রধানমন্ত্রীনা হায়খি, “ত্রিপুরা অসি মতিক লৈবা পুৱারী অমসুং মখোয়গী অনীংবা-অপাম্বা পুম্নমক মপুং ফাহনগনি হায়না ঐখোয়না ফোংদোক্লিবা হোৎনবা কনবা নহারোলশিংগী থৌজাল ফংলি।”
মন্ত্রীমন্দলনা ভারত অমসুং কীর্গীস্থানগী মরক্তা হকশেলগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হকশেলগী লমদা ভারতকী হকশেল অমসুং য়াইফ-য়ুম্বাল মন্ত্রালয় অমসুং কীর্গীস্থানগী হকশেল মন্ত্রালয়গী মরক্তা য়ানা ৱারোল অমা খুৎয়েক পীননবা হকশেল অমসুং য়াইফ-য়ুম্বাল মন্ত্রালয়না হায়জরকপা অদু অয়াবা পীখ্রে। তেংবাং পীনবগী স্কোপ: তেংবাং পীনবগী লমশিংদা মখাগী তেংবাং পীনবগী য়ানা ৱারোলশিং অসি কোন্সিল্লি:- • হেল্থকেয়র সিস্তেমশিং হেন্না চেৎশিলহনবা; • লৌনগন্দবা লাইনাশিং, লৌনগনবা লাইনাশিং অমসুং এন্তি মাইক্রোবাইরেজিস্তেন্স; • হোস্পিতাল মেনেজমেন্ত সিস্তেমশিং, হেল্থ ইনফোর্মেসন সিস্তেমশিং অমসুং হোস্পিতাল মেনেজমেন্ত দিবেলপ তৌবা; • মেতর্নেল অমসুং চাইল্দ হেল্থ; • মেদিকেল রিসর্সশিং; • কিদনী অমসুং লিভর ত্রান্সপ্লান্ত তৌবা, কার্দিয়েক সর্জরী, উনকোলোজী, ওর্থোপেদিক্স, ত্রোমাতোলোজী অসিনচিংবদা এক্সপরিয়েন্স একচেঞ্জ তৌবা; • হকশেলগী লমদা হ্যুমেন রিসোর্সকী কেপাসিতী হেঙ্গৎহনবা; • ফার্মাস্যুতিকেল্সকী রেগুলেসন অমসুং মেদিকেলগী খুৎলাইশিং সর্কুলর তৌবগী ইনফোর্মেসন অমসুং এক্সপিরিয়েন্স একচেঞ্জ তৌবা; • মেদিসিনশিং অমসুং মেদিকেল প্রদক্তশিংগী ক্লিনিকেল ত্রায়েলশিংগী অফবা প্রেক্তিসতা ইনফোর্মেশন অমসুং এক্সপিরিয়েন্স একচেঞ্জ তৌবা; • লাইনাশিংবু মপুংফানা য়েংশিনবা; • ফিজিসিয়নশিং, নর্সশিং অমসুং আই.তি-স্পিসিয়েলিস্তশিংগী মরক্তা এক্সপরিয়েন্স একচেঞ্জ তৌনবগীদমক খোংচৎশিং শিল লাংবা; • ই-হেল্থতা এক্সপিরিয়েন্স একচেঞ্জ তৌবা; • ভারত্তা মখা তানা ইন্তর্নশিপ তৌবগা লোয়ননা “ইন্দিয়া-কীর্গীজ সেন্তর ফোর ইনফোর্মেসন তেক্নেলোজীজ”দা ত্রেনিং অমসুং প্রোফেস্নেল দিবেলপমেন্ত ফংনবগীদমক হেল্থ স্পিসিয়েলিস্তশিংদা খুদোংচাবশিং ফংহনবা; • হেল্থ তুরিজম; অমসুং • নাকল অনিমক্না ৱারেপ লৌরবা তেংবাং পীনবগী অতোপ্পা লম অমা হেক্তা ইমপ্লিমেন্ত তৌবা: তেংবাং পীনবগী অকুপ্পা ৱাফমশিং মখা তানা পাকথোক চাউথোকহন্নবা অমসুং মসিগী য়ানা ৱারোল অসি থবক্তা ওন্থোক্নবা য়েংশিন্নবা ৱার্কিং গ্রুপ অমা লিংখৎকনি।
প্রধান মন্ত্রীনা পারাক্রম পর্ব হৌদোকখ্রে, কোনার্ক ৱার মেমোরিয়েলদা অথৌবশিংদা ইকায়খুম্নবা  উৎখ্রে

ঙসি প্রধান মন্ত্রী শ্রী নরেন্দ্র মোদীনা কম্বাইন্দ কমান্দর্স কনফ্রেন্স য়াওনবা জোধপুরদা থুংখ্রে। মহাক্না জোধপুরগী এয়র ফোর্স স্তেসন্দা থুংলবদা সর্বিস অহুমগী গার্দ ওফ ওনর য়েংখি। মহাক্না কোনার্ক ৱার মেমোরিয়েলদা অথৌবশিংগী মফমদা ইকায় খুম্নবা উৎখি। ভিজিতরগী লাইরিক্তা প্রধান মন্ত্রীনা ইখি মদুদি মমা লৈবাক ঙাক্নবা কৎথোকপগা লোয়ননা থবক তৌরিবা লৈবাক অসিগী লান্মীশিংগীদমক চাউথোকচবা পোকই। থৌনা ফনা থৱায় কৎখিবশিং মহাক্না নীংশিংখি অমসুং ইকায়খুম্নবা উৎখি। কোনার্ক স্তদিয়মদা, প্রধান মন্ত্রীনা পারাক্রম পর্ব হৌদোকখি। থৌরম অসিগা মরি লৈননা পাংথোকপা এগজিবিসন অমা মহাক্না য়েংখি।
কোভিদ-১৯ থেংন্নবা সার্ক লুচিংবশিংগী ভিদিও কনফরেন্সতা পীখিবা প্রধান মন্ত্রীগী ৱারোল

হৌজিক লৈরিবা ফিবম অসিদা অমসুং নখোয়না পায়খৎলিবা থবকশিংগী মতাংদা নখোয়গী ৱাখল্লোনশিং শরুক য়াবগীদমক শক্নাইরবশিং থাগৎচরি । ঐখোয় শাথিরবা অমা মায়োক্নরি হায়বা ঐখোয়না য়ানরে । লাক্কদৌরিবা নুমিৎশিংদা লাইচৎ অসি করি ওইরক্কদগে হায়বা ঐখোয় খঙবা ঙমদে । ঐখোয় পুন্না থবক তৌমিন্নগদবনি হায়বা নাখৈ শেংলে । তোখাই তানবগী মহুৎ পুন্না চৎমিন্নবনা ঐখোয়না থেংনবা ঙমগনি । ৱাখল তাদবা নত্তে মতেং পীনবনি; পাখৎপা নত্তে শেম-শাবনি । মতেং পীনবগী ৱাখল্লোন অসিদা, মসিগী অপুনবা থবক অসিদা ভারতনা করি মতেং পাংবা ঙমগনি হায়বগী মতাংদা ঐ ৱাফম খর থমজগে । ঐখোয়না কোভিদ-১৯ ইমরজেন্সি ফন্দ অমা লিংখৎনবা ঐনা হৌদোক্লি । মসি ঐখোয় খুদিংমক্না ইশান য়ানা পুথোক্নগদবনি । মসিগী ফন্দ অসিদা ভারতনা অহানবা ওইনা য়ু এস দোল্লর মিল্লিয়ন ১০ পুথোক্কনি । ঐখোয়গী মরক্তগী অমনা অথুবা থবক্কী ওইনা ফন্দ অসি শীজিন্নবা য়াগনি । মসিগী ফন্দ অসিগী মতাংদা অরোইবা ওইনা থৌরাং তৌনবা অমসুং থবক হৌনবা ঐখোয়গী এম্বেসিশিংগী খুৎথাংদা ঐখোয়গী ফোরেন সেক্রেতরিশিংনা মতেং পাংগনি । তেস্ত তৌনবা খুৎলায়শিং অমসুং অতোপ্পা খুৎলায়শিংগা লোয়ন্না ঐখোয়না ভারত্ত দোক্তরশিং অমসুং স্পিসিয়েলিস্তশিংগী রেপিদ রেসপোন্স তিম অমা লৈরে । করিগুম্বা নখোয়না দরকার ওইরবদি , মখোয় থারক্কনি । নখোয়গী ইমরজেন্সি রেসপোন্স তিমশিং ওনলাইন্দা ত্রেনিং পীনবা অথুবগী ওইনা ঐখোয়না থৌরাং তৌরি । মসি ঐখোয়গী ইমরজেন্সি স্তাফশিং ত্রেনিং পীনবা ঐখোয়গী লৈবাক্ত ঐখোয়না শীজিন্নরিবা নোমুনা অদুদা য়ুমফম ওইগদবনি । ভাইরস য়াওরবা মীওইশিং অমসুং মখোয়গা শম্নরুবা মীওইশিং খোঙ্গুল লিনবা ঐখোয়না ইন্তেগ্রেতেদ দিজিজ সর্ভেলিয়েন্স পোরতেল অমা লিংখৎলে । ঐখোয়না সার্ক লৈবাকশিংদা মসিগী দিজিজ সর্ভেলিয়েন্স সোফৱায়ার পীগনি অমসুং মসি শীজিন্নবগী ত্রেনিং পীগনি । ঐখোয় ময়ামগী মরক্ত খ্বাইদগী ফবা থবকশিং পায়খৎনবা সার্ক দিজাস্তর মেনেজমেন্ত সেন্তরগুম্বা হৌজিক লৈরবা খুদোংচাবশিং অসি ঐখোয় শীজিন্নসি । ঐখোয়গী খা নোংপোক এসিয়া লমদমদা লায়নাশিং লাইচৎ ওইনা শন্দোরকপা লাকশিন্নবা রিছাস তৌবদা মতেং পীন্নবা ঐখোয় অমতা ওইবা রিছাস প্লেতফোর্ম অমা শেমসি । অসিগুম্বা থবকশিং অসিদা ইন্দিয়ান কাউন্সিল ওফ মেদিকেল রিছাসনা মতেং পাংগনি । কোভিদ-১৯ না মরম ওইদুনা মতম কুইনা শেন-থুমগী ফিবমদা কাইহনগদবশিংগী মতাংদা কোক থাদনবা ঐখোয়গী অখঙ-অহৈশিংদা ঐখোয় হংসি অমসুং মসিগী লাইচৎ অসিদগী কমদৌনা ঐখোয়গী লৈবাক মনুংগী ললোন-ইতিক কনবা ঙমগদগে হায়বা খন্নসি । অরোইবা ওইনা, অসিগুম্বা লাইচৎ অসিনা ঐখোয়দা শোকহনগদবা অসি মসিনা অহানবা নৎত্রগা অরোইবা নত্তে । অসিগুম্বা ফিবমশিং অসিদা ঐখোয়গী ঙমখৈশিংদা চৎনগদবা য়ানরবা সার্ক পান্দেমিক প্রোতোগোলশিং ঐখোয় থমসি । মসিনা ঐখোয়গী লমদম অসিদা অসিগুম্বা লৌনগনবা লায়নাশিং শন্দোকপা থিংবদা মতেং পাংগনি অমসুং ঐখোয়গী লৈবাক মনুংদা মনিংতম্ন চৎথোক-চৎশিন তৌবা য়াহনগনি ।
জি২০ মীফমদা প্রধান মন্ত্রী অমসুং ফেদরেল রিপব্লিক ওফ জর্মনীগী চাঞ্ছেলর ঐচ.ই. দোক্তর এঞ্জেলা মর্কেলগা উনখিবা

প্রধান মন্ত্রী শ্রী নরেন্দ্র মোদীনা ফেদরেল রিপব্লিক ওফ জর্মনীগী চাঞ্ছেলর দোক্তর এঞ্জেলা মর্কেলগা ইতালীগী রোমদা পাঙথোকখৎবা জি২০ মীফম শরুক য়াবদা ওক্তোবর ৩১, ২০২১দা উনখ্রে‍। মখোয়গী মতম শাংলবা তেংবাংনবগী অমদি লনাই মরুপ মপাং ওইবগী মরীবু নীংশিংলদুনা প্রধান মন্ত্রীনা চাঞ্ছেলর মর্কেলবু জর্মনীখক্তা নত্তনা য়ুরোপ অমসুং মালেমগী থাক্তা লুচিংবা অমা ওইবগী লৌরিবা থৌদাংগীদমক থাগৎখি‍। মহাক্না দোক্তর মর্কেলগী তুংদা লাক্কদৌরিবা মীওইদুগসু নক্নবা স্ত্রেতেজিক পার্ত্নরসিপ থম্নবা ফিরেপ ফোঙদোকখি‍। লুচিংবা অনিনা ভারত অমসুং জর্মনী অনিগী মরক্তা লৈনরিবা নাকল অনিগী নক্নবা মরীদা অপেনবা ফোঙদোক্নখি অমদি মখোয়গী লল্লোন ইতিক অমসুং ইনভেস্তমেন্তকী মরীবু হেন্না চেৎশিনহন্নবা ৱাশক্নখি‍। মখোয়না ভারত-জর্মনী অনিগী স্ত্রেতেজিক পার্ত্নরসিপগী মীৎয়েঙ গ্রীন হায়দ্রোজেন য়াওনা অনৌবা লমশিংদা পাকথোক চাউথোকহন্নবা ৱাফমসু য়ানখি‍। প্রধান মন্ত্রীনা দোক্তর মর্কেলবু মাগী তুংগী পুন্সিগীদমক য়াইফ পাউজেল পীখি অমদি মহাকপু ভারত্তা লাক্নবা পাউকৎসু পীখি‍।
পি.এম.না পার্লিয়ামেন্তগীগী নোংজু মীফম, ২০২২গী মাংওইননা থমখিবা ৱারোলগী মনিপুরি ৱাহন্থোক

খুরুমজরি মরুপশিং, মীফম অসি নোংজু-নুংশাগী ফীভমগা মরী লৈনরি। দিল্লীদসু হৌজিক নোংজু থা খোঙলৈ থুনা য়ৌরক্লি। অদুমওইনমক মপালদা তেম্পরেচরসু হন্থদে অমসুং হাউস মনুংগী অশাবা অসি হন্থবা ঙমগদ্রা নত্ত্রগা ঙমলোইদ্রা ঐহাক্না হায়বা ঙমদে। মসিগী মতম অসি য়াম্না মরু ওই মরমদি ঐখোয়না ‘আজাদী কা অমৃত মহোৎসব’ পাঙথোক্লি। ওগস্ত ১৫ অসি অখন্ননা মরু ওই; অমসুং চহি ২৫গী মতুংদা লৈবাক অসিনা ভারতকী নীংতম্বা ফংবগী চহি চামা শুবগী থৌরম পাঙথোকপা মতমদা, ঐখোয়গী চহি ২৫গী খোঙচৎ অদু করম তৌগনি; ঐখোয়না মাংদা কয়াম খোঙজেল য়াংনা চংশিনগনি অমসুং করম্না হেন্না নৌবা পনখৈশিং য়ৌনবা হোৎনগনি হায়বা অদু ঐখোয়না থৌরাং তৌবা তাই। মতম অসি অসিগুম্বা ফিরেপশিং লৌবগী অমসুং ফিরেপশিং অসিদা কত্থোক্তুনা লৈবাক অসি লমজিংবগী মতমনি। হাউস অসিনা লৈবাকপু লমজিংগদবনি। হাউস অসিগী ইকাই খুম্নরবা মেম্বর পুম্নমক্না লৈবাক অসিদা অনৌবা ইনোৎ হাপ্পদা থৌদাং লৌগদবনি। মরম অসিনা মীফম অসি ৱাখল্লোন অসিদগী য়েংলকপদা য়াম্নসু মরু ওই। মীফম অসি মরু ওইরিবগী মরমদি রাস্ত্রপতিগী অমসুং উপ রাস্ত্রপতিগী ফমশিংগীদমক মীখলশিংসু পাঙথোক্লি। ঙসি ভোৎ থাদবগী থৌওংসু চত্থখি। অমসুং মতম অসিদা অনৌবা রাস্ত্রপতি অমসুং অনৌবা উপ রাস্ত্রপতিগী তেনরসু হৌরগনি। ঐখোয়না হাউস অসি পাউ ফাওননবগী অফবা পাম্বৈ অমনি, ওপন মাইন্দগা লোয়না দাইলোগ অমসুং খন্ন-নৈনবগী শেংলবা মফম অমনি। পোলিসী অমসুং ৱারেপশিংগীদা য়াম্না অফবা মওংদা শরুক তম্নবা মফম অসিদা দিবেৎ, ক্রিতিসিজম অমসুং হিরমশিংগী য়াম্না কুপ্না এনালাইসিস তৌই। ঐহাক্না ইকাই খুম্নরবা এম.পি.শিংদা কুপ্না খন্থদুনা অমসুং কুপ্না খন্ন-নৈনবগা লোয়ননা য়ারিবা হাউস অসি মখৈ কান্নবা অমসুং মহৈ য়ানবা ওইহন্সি হায়না হায়জনীংই। মরম অসিনা মীপুম খুদিংমক্না কোওপরেসন পীবীয়ু অমসুং সবকা প্রয়াসকী খুত্থাংদা খক্তা দেমোক্রেসীনা মাইপাকই। হাউস অসি সবকা প্রয়াসনা মরম ওইদুনা লৈরিবনি। সবকা প্রয়াসকা লোয়ননা হাউসনা খ্বাইদগী অফবা ৱারেপ লৌবা ঙমহল্লি। অমসুং মসিনা মরম ওইদুনা হাউসকী ইকাই খুম্নবা হেনগৎহন্নবগী ঐখোয়গী থৌদাংশিং থুংহনবগা লোয়ননা ঐখোয়না মীফম অসি লৈবাক্কী য়াইফনবগীদমক কান্নবা লৌহৌসি। অমসুং ঐখোয়না মত চুপ্পদা নীংশিংগদবা অসি নীংতম্বা ফংনবা মখোয়গী নহা ওইরিঙৈগী মতম অমসুং মখোয়গী পুন্সি চুপ্পা কত্থোকখিবা অমসুং কৈশুমশঙদা মখোয়গী মপুন্সি লোমখিবা অমসুং মখোয়না কত্থোকখিবশিং অদুগী মঙলানশিং থুংহনবসু মথৌ তাই। ওগস্ত ১৫না লাকপদা ঐখোয়না মখোয়গী মঙলানশিং অদু খঙনা, ঐখোয়না হাউস অসি খ্বাইদগী অফবা মওংদা মসিগী অফবা কান্নবা অদু লৌহৌগনি হায়না ঐহাক্না থাজবা থম্মি। পুম্নমকপু ঐহাক্না থাগৎচরি! খঙহঞ্জবা: মসি পি.এম.গী ৱারোলগী চাউরাকপা ৱাহন্থোক্নি। অশেংবা ৱারোলদি হিন্দীদা পীখি।
কিংদম ওফ সৌদি অরাবিয়াগী ফোরেন এফিয়র্সকী মন্ত্রী হিজ হায়নেস প্রিন্স ফায়সাল ফারহান অল সৌদকা প্রধান মন্ত্রী শ্রী নরেন্দ্র মোদীগা উনখ্রে

প্রধান মন্ত্রী, শ্রী নরেন্দ্র মোদীনা ঙসি কিংদম ওফ সৌদি অরাবিয়াগী ফোরেন এফিয়র্সকী মন্ত্রী হিজ হায়নেস প্রিন্স ফায়সাল ফারহান অল সৌদকা উনখ্রে। মীফম অসিনা লৈবক অনিগী মরক্তা শাগৎখিবা স্ত্রাতেজিক পার্তনরশিপ কাউন্সিলগী ঙাক্লৌ মখাদা লৌখৎখিবা য়াওনা হৌজিক চৎথরিবা নাকন অনিগী ওইবা মখল কয়াগী চংশিল্লিবা খোঙথাংশিং য়েংশিনখি। প্রধান মন্ত্রীনা সৌদি অরাবিয়াদগী মরুওইবা সেক্তরশিং হায়বদি ইনর্জী, আই.তি. অমসুং দিফেন্স মেনুফেকচরিং য়াওনা য়াম্না চাউনা ইনভেস্তমেন্ত তৌহল্লকপা পাম্বা ফোংদোকখি। মীফম অসিনা অফগানিস্তানগী ফিভমশিং য়াওনা রিজনেলগী ওইবা চাউখৎ-থৌরাংশিংদা মিৎয়েংশিং থম্ননবা অয়াবসু পীনখি। প্রধান মন্ত্রীনা সৌদি অরাবিয়াগী কিংদম্বু কোবিদ-১৯ লায়চৎ মনুংদা মফম অদুদা লৈরিবা ভারত মচাশিংগী য়াইফনবা য়েংশিনবিবগীদমক মহাক্না অখন্ননা থাগৎপা ফোংদোকখি। প্রধান মন্ত্রীনা সৌদি অরাবিয়াগী হিস মেজেস্তী দ কিঙ অমসুং হিজ হায়নেস ক্রাউন প্রিন্সবু হরাও তয়াম্বা ফোংদোকপগী পাউজেলসু পীখি।
পি.এম.না জানুৱারীগী ১দা পি.এম.-কিসানগী ১০শুবা ইন্সতোলমেন্ত থাদোক্লগনি

লেপ্তনা পীরক্লিবা কমিৎমেন্ত অমসুং গ্রাসরুতকী থাক্তা লৈবা লৌমীশিংবু চাউখৎহন্নবগী অচেৎপা অনিংবা অদুগী তুংওইননা, প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী খুত্থাংদা ২০২২গী জনুৱারী ১গী নুংথিলগী পুং ১২.৩০দা প্রধান মন্ত্রী কিসান সম্মান নিধি (পি.এম.-কিসান) স্কীমগী মখাদা ফাইনান্সিয়েল বেনিফিতকী ১০শুবা ইন্সতোলমেন্ত থাদোক্লগনি। মসিনা বেনিফসরী ওইবা লৌমীশিংগী ইমুং করোর ১০ হেন্না শেনফম লুপা করোর ২০,০০০গী মথক্তা ত্রান্সফর তৌবা য়াহল্লগনি। পি.এম.-কিসান স্কীম অসিগী মখাদা, চহি অমদা লুপা ৬০০০/-কী ফাইনান্সিয়েল বেনিফিত অসি বেনিফিসরী ওইবা লৌমীশিংগী ইমুংশিংদা ফংহল্লগনি, হায়রিবা অসি শরুক অহুম থোক্না থা মরি খুদিংগী লুপা ২০০০/- পীরগনি। ফন্দঅসি বেনিফিসরীশিং অদুগী বেঙ্ক একাউন্তশিংদা অদুমক ত্রান্সফর তোগনি। মসিগী স্কীম অসিদা হৌজিক ফাওবদা লুপা করোর লাখ ১.৬ হেনবা সম্মান রাশি ত্রান্সফর তৌখ্রে। প্রোগ্রাম অদুগী মনুংদা, প্রধান মন্ত্রীনা ফার্মর প্রোদ্যুসর ওর্গনাইজেশন (এফ.পি.ও.) চাউরাক্না ৩৫১দা লুপা করোর ১৪ হেনবা ইক্বিতী গ্রান্তসু থাদোক্লগনি, মসিনা লৌমী লাখ ১.২৪ হেন্না কান্নহনগনি। প্রধান মন্ত্রীনা থৌরম অসিগী মনুংদা এফ.পি.ও.শিংগা ৱারি-ৱতাই শানগনি অমসুং লৈবাক মীয়ামদসু পাউজেল পীগনি। থৌরম অদুদা কেন্দ্রগী লৌউ-শিংউগী মন্ত্রীসু শরুক য়াগনি।
পি.এম.না শ্রী অনন্দ শঙ্কর পন্দ্যানা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা অইবা অমসুং পব্লিক ইন্তেলেকচুএল, শ্রী অনন্দ শঙ্কর পন্দ্যানা লৈখিদবদা নুঙাইতবা ফোংদোকখ্রে। ত্বীতকী পরিং অমদা, প্রধান মন্ত্রীনা হায়খি: “শ্রী অনন্দ শঙ্কর পন্দ্যা জী থবক কয়া অমা পাংথোকখ্রবা অইবা অমনি অমসুং পুৱারী, পব্লিক পোলিসী অমসুং লাইনিং লাইশোন্দা য়াম্না মরিক চুম্না ইখিবা পব্লিক ইন্তেলেকচুএল অমনি। মহাক্না ভারতকী চাউখৎ-থৌরাংদা থৱায় হকচাং য়াওখি। মহাক্না ভি.ঐচ.পি.দা য়াম্না চং থৌই অমসুং সমাজগী সেবাদা মশাগী ওইজবা থীদনা থবক তৌই। মহাক্না লৈখিদবা অসি নুঙাইতবা অমনি। ঐহাক্না শ্রী অনন্দ শঙ্কর পন্দ্যা জীগা উনখিবা কয়া অমা নিংশিংলি। মঙোন্দগী অথৌবা নিংতম লান্মী কয়া অমা উনখিবগী ৱারীশিং অমসুং ইসুশিংদা থম্লিবা মিয়েংশিংগী ৱারী তাবদা য়াম্না নুঙাইবা ফাওজৈ। মহাক্না লৈখিদবা অসিদা মহাক্কী ইমুং-মনুংদা ৱারী শানজরে অমসুং অৱাবা ফোংদোকচরি। ওম. শান্তি”।